Mis on vägevam - kas lilleõie avanemine või hiidtähe plahvatus? Esimesel pildil on sinine iiris. Tema krimpsus olek tuleneb sellest, et ta on alles avanemas. Tehes temast pildi mõne tunni pärast, on liikumine selgelt märgatav, mis sest, et see on mõõdetav vaid millimeetrites. Teisel pildil on Kiilu tähtkuju Eta. Tema on väga massiivne (100  Päikest) ja rahutu täht. Et ta on oma päevade lõppu jõudmas, purskas ta 1830. aastal nagu vulkaan välja tulikuuma ainet, muutudes taevas üheks eredamaks täheks. Praegu teda siiski enam palja silmaga näha ei õnnestu, selleks läheb vaja vähemalt binoklit. Siin pildil ongi ta plahvatamas, tulikuum gaas tormamas edasi ligi 1000 km. sekundis. Ometi kui pildistada teda homme või nädala või kuu pärast, näeb ta ikka samasugune välja. Siis miks ei märka me sellist gaasipilve meeletut kasvamist, aga lille avanemist  märkame küll? Ei, mitte seepärast, et ta nii kaugel on, kuigi jah 7500 VA pole just väike vahemaa. Lihtsalt ta on niivõrd suur, niivõrd hoomamatult suur meie jaoks, et 3 milj. km. tunnis jääb täiesti tühiseks, mittemärgatavaks, pea olematuks liikumiseks. Nii et iiris teeb talle ära ;)